ทองปิดบวก 4.9 ดอลล์
สัญญาทองคำตลาดนิวยอร์กปิดปรับตัวขึ้น 4.9 ดอลล์ จากวิตกหน้าผาการคลัง-อุปสงค์ในอินเดีย
10 พ.ย. 2555

สัญญาทองคำตลาดนิวยอร์กปิดปรับตัวขึ้น 4.9 ดอลล์ จากวิตกหน้าผาการคลัง-อุปสงค์ในอินเดีย
สัญญาทองคำตลาด COMEX (Commodity Exchange) ส่งมอบเดือนธ.ค.ปิดขยับขึ้น 4.9 ดอลลาร์ หรือ 0.28% ที่ 1,730.9 ดอลลาร์/ออนซ์ ซึ่งเป็นระดับสูงสุดนั้บแต่วันที่ 18 ต.ค. และปิดพุ่งขึ้น 3.3% ในสัปดาห์นี้
นักลงทุนยังคงกังวลเกี่ยวกับปัญหาหน้าผาทางการคลังของสหรัฐ หากสภาคองเกรสไม่สามารถบรรลุข้อตกลงเกี่ยวกับแผนการลดยอดขาดดุลครั้งใหม่ ขณะที่สำนักงบประมาณแห่งสภาคองเกรสสหรัฐ (CBO) ระบุว่าเศรษฐกิจสหรัฐมีแนวโน้มจะเข้าสู่ภาวะถดถอยอีกครั้ง หากสมาชิกสภานิติบัญญัติไม่สามารถบรรลุข้อตกลงใดๆ
นอกจากนี้ ราคาทองยังได้รับแรงหนุนจากคาดการณ์ที่ว่าอุปสงค์ในอินเดียวจะเพิ่มขึ้นในช่วงเทศกาลที่กำลังจะมาถึง โดยอินเดียเป็นหนึ่งในผู้ซื้อทองคำรายใหญ่ที่สุดของโลก